### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 31. januar 2024 har vedtaget Magistratens foranstående indstilling af 23. oktober 2024, med den bemærkning at Magistratsafdelingen for Teknik og Miljø fremsender en indstilling med bud på, hvad det er for nogle prøvehandlinger forvaltningen sætter i værk og i den forbindelse også fremlægger en finansiering af det.

Enhedslisten de Rød-Grønnes byrådsgruppe henholdt sig det oprindelige forslag fra Danmarksdemokraternes byrådsgruppe.

###

Beslutningsforslag fra DD

[adresse] geografi er stor og rig sammensat. Der er den centrale Midtby og boligområderne heromkring. Der er de store oplandsbyer, de små landsbyer og gårdene på landet. Imellem og rundt om er der skovene, de vilde naturområder, landbrugsarealerne, søerne og [adresse]. På trods af, at vi er landets andenstørste kommune, så er vi langt fra en bykommune.

I mange år har der været et stort fokus på [adresse], og senest vedtog byrådet i august 2022 en visionsplan for [adresse]. Med Midtbyvisionen besluttede byrådet en overordnet vision til inspiration for den fremtidige udvikling af [adresse]. Med inspiration fra visionsplanen for [adresse] foreslås der med dette beslutningsforslag, at der laves en tilsvarende visionsplan for oplandsbyerne.

Konkret foreslås det,

1) At der udarbejdes en visionsplan for oplandsbyerne i [adresse] på baggrund af en omfattende inddragelses- og samarbejdsproces

2) At der som en del af udarbejdelsen igangsættes prøvehandlinger, hvor oplandsbyer sættes fri og får mulighed for selv at sætte retningen

Motivering

Kommunens oplandsbyer er grundlæggende kendetegnet ved, at de ligger som selvstændige byer uden for den centrale del af [adresse]. De deler mange lighedstræk, men hver især er de forskellige i størrelse, indhold, faciliteter, infrastruktur, beboersammensætning og meget mere.

Kommunens oplandsbyer er imidlertid også kendetegnet ved, at der ofte er stor borgerengagement. De frivillige foreninger trives og mange oplandsbyer har gode og stærke fællesråd. Fra politisk hånd oplever vi, at oplandsbyerne skriger på at få lov til at understøtte og videreudvikle deres lokalsamfund. Det ønsker Danmarksdemokraterne at lytte til.

Tidligere byråd har nedsat et Pernille Bertelsen, som er kommet med 8 konkrete anbefalinger til at styrke oplandet. Hertil er der med Investeringsplan 2024-2034 afsat en Oplandspulje på i alt 100 millioner kroner.

Med visionsplanen for oplandsbyerne tager vi næste skridt og samler op på, videreudvikler og skaber bedre mulighed for at implementere [adresse] anbefalinger.

Med forslag til planstrategi er der lagt op til et fokus på udvikling i oplandet frem for yderligere fortætning af [adresse]. Det er rigtig godt, men kræver, at vi ved, hvad vi vil med oplandsbyerne, og at vi har blik for deres individuelle styrker, svagheder, muligheder og behov.

Visionsplanen skal således trække tråde til Planstrategien og den kommende kommuneplanrevision. Visionsplanen skal herudover kobles til eksisterende politikker og strategier for udviklingen af [adresse] såsom Politik for Bykvalitet og Arkitektur samt Sports- og Fritidspolitikken.

Der er mange emner at tage fat på for de enkelte oplandsbyer, og ønskerne og behovene vil

være vidt forskellige:

- Levende lokalmiljø med plads til fællesskab og gode muligheder for idræts- og fritidsaktiviteter

- Sammenhæng til [adresse] - og sammenhæng på tværs af oplandsbyer

- Infrastruktur - både offentlig transport, cykelstier, veje, delemobilitet og gang- og vandrestier internt og på tværs

- Flere kulturtilbud

- Oplandsbyernes behov over for kommunens behov

- Byfornyelse, sikring af bykernen, butikkernes vilkår og grønne arealer

- Understøttelse af flyttekæder

- Klimatilpasning, CO2-udledning og bekæmpelse af støj

- Mere lokalt erhvervsliv

- Revision af Aarhusmålenes fokus på [adresse] som én by

- Og en række andre emner herudover

Visionsplanen skal kort sagt bidrage med en klar retning for de planer, strategier, initiativer og muligheder, der omhandler oplandsbyerne.

Til udarbejdelse af visionsplanen igangsættes en omfattende inddragelses- og samarbejdsproces af Teknik og Miljø, hvor de enkelte lokalområder, borgere, fællesråd og lokale erhvervsliv inddrages med fokus på oplandet som helhed og for de forskellige kvaliteter og forskelle de enkelte oplandsbyer har herunder ønsker, behov og muligheder.

Som en del af visionsplanen skal der desuden afholdes prøvehandlinger, hvor der tænkes nyt, og hvor udviklingen af [adresse]’ oplandsbyer lægges ud til netop oplandsbyerne.

Konkret foreslås det, at to oplandsbyer udvælges til en visionsproces for, hvordan de vil kunne håndtere deres andel af den forventede vækst inden for deres eget lokalområde. Hvor kan der ske fortætning? Hvor skal naturen øges? Hvor kan nye arbejdspladser etableres? Hvor skal der ske byforbedring? Hvad med infrastrukturen og den offentlige transport? Med prøvehandlingerne slipper kommunen tøjlerne og sætter to oplandsbyer fri af planstrategi og kommuneplan. Prøvehandlingerne skal bane vejen for, at det er oplandsbyerne, som sætter retningen for deres eget lokalområde.

Per Berg

Byrådsmedlem, Danmarksdemokraterne

INDSTILLING FRA MAGISTRATSAFDELINGEN FOR TEKNIK OGG MILJØ

Svar på indstilling fra Danmarksdemokraterne om visionsplan for oplandsbyerne

### Resume

Den 7. juni 2023 behandlede byrådet et forslag fra Danmarksdemokraterne om visionsplan for oplandsbyerne. Forslaget blev sendt til behandling i Teknik og Miljø.

Forslaget går på at udarbejde en visionsplan for oplands-byerne tilsvarende visionsplanen for [adresse]. Intentionen er, at en visionsplan for oplandsbyerne skal kunne bidrage med en klar retning for de planer, strategier, initiativer og muligheder, der omhandler oplandsbyerne. Derudover skal visionsplanen sikre mulighed for at implementere [adresse] otte anbefalinger.

Teknik og Miljø har undersøgt forslagets indhold og vurderet, at disse allerede imødekommes i igangværende og kommende initiativer, der har samme sigte.

Svar på beslutningsforslag er forsinket grundet generel travlhed i forbindelse med budgetforhandlinger.

### Beslutningspunkter

Det indstilles:

At 1) forslaget om at udarbejde en visionsplan for op-landsbyerne i [adresse] afvises, da intentionerne i forslaget imødekommes af allerede igangværende og kommende initiativer, herunder planstrategiens byskitser og strategisk byrumplan.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget. Indstillingen skulle rettidigt have været behandlet i byrådet d. 11. okt. 2023.

Borgmesterens Afdeling har derudover ingen bemærkninger til indstillingen.

### Sagsforløb

Udvalg: [adresse]

Dato: 24-05-2023

Claus Hansen:

Sagens behandling blev udsat i byrådets møde den 24. maj 2023.

Udvalg: [adresse]

Dato: 07-06-2023

Claus Hansen:

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 7. juni 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 23-10-2023

Claus Hansen:

Fremsendes til [adresse] med bemærkning, at Magistraten i mødet den 23. oktober 2023 anbefaler, at byrådet tiltræder Magistratsafdelingen for Teknik og Miljøs indstilling af 2.oktober 2023.

Udvalg: [adresse]

Dato: 08-11-2023

Claus Hansen:

Fremsendes til Teknisk Udvalg til behandling i henhold til beslutning i byrådets møde den 8. november 2023.

Udvalg: Teknisk Udvalg

Dato: 15-01-2024

Claus Hansen: 5

Finn Danielsen og Holger Jessen kunne tiltræde indstillingen i overensstemmelse med Magistratens anbefaling.

Tilde Jensen kunne tiltræde indstillingen af økonomiske årsager, men bakker op om intentionerne i forslaget med bemærkning om, at man gerne vil bidrage til at konkretisere, hvordan prøvehandlinger kan gribes an i forbindelse med processen omkring planstrategien.

Katja Clausen tog forbehold.

Keld Knudsen, Casper Schou og Per Berg kunne ikke tiltræde indstillingen men henholder sig til det oprindelige forslag, idet der er et ønske om, at der i tråd med beslutningsforslaget igangsættes prøvehandlinger, hvor der tænkes nyt, og hvor udviklingen af [adresse]’ oplandsbyer lægges ud til oplandsbyerne. Det ønskes, at der udvælges to oplandsbyer, som får til opgave selv at komme med et bud på, hvordan næste kommuneplan skal indrettes for netop deres lokalområder. I den forbindelse afdækkes de økonomiske konsekvenser for indtægtskrav herved. Finansiering til arbejdet med prøvehandlingerne kan ske via oplandspuljen, og hvis det ikke er muligt, henvises ønsket til budgetforhandlingerne.